Gessí de kahn Serur, e m’endralhè entath lòc cridat Bad-Zauilat, logant aquiu un saumet, e li didí ath saumelèr: “Pregunta en aguest carrèr pera casa de nakib13 Aby-Schama.” Eth saumetèr se n’anèc, e tornèc ath cap d’un moment damb era informacion demanada, e me didec: “Que pòs baishar.” Alavetz baishè e li didí: “Vè- te’n dauant entà mostrar-me eth camin.” E m’amièc entara casa, e alavetz l’ordenè: “Deman peth maitin tornaràs aciu entà amiar-me de nauèth entath kahn.” E er òme me responec qu’ac harie atau.